recursal/SuperWikiNEXT-32B huggingface dataset:
מכמורתן בנהר סקאגן באירלנד
איור של דיג בעזרת מכמורתן
**מכמורתן** הוא כלי שיט המיועד לדיג מסחרי באמצעות רשת מכמורת.

הדייגים פורשים רשת מכמורת מהמכמורתן ולוכדים כמויות גדולות של דגים. מכמורתנים מודרניים מסוגלים ללכוד כמויות גדולות של דגים ולשמור עליהם בקירור כדי לשמור על טריותם למשך זמן.

רשת המכמורת (באנגלית: Trawl) נועדה ללכוד דגי קרקעית הים (דיג דֶמֶרסאלי) המצויים רחוק מהחוף, כדוגמת מולית אדומה, בקלה ודגים שטוחים מסדרת הסוליתאים.

דיג מכמורתנים אינו שיטת דיג בררנית: רשתות המכמורת אינן ייעודיות ללכידת מינים מסוימים וכל דג שימצא באזור המכוסה על ידה יתפס בה. כך נתפסים דגים קטנים שאינם בעלי ערך מסחרי וכן דגים ובעלי חיים רבים שאינם דגי מאכל. חלק מרשתות המכמורת מצוידות בגלגלים שנעים על הקרקעית ומסבים נזק לשוניות. שיקום הדגה והסביבה הימית מפעילות מכמורתנים מוערך בעשרות שנים. בשל סיבות אלה דיג בעזרת מכמורתנים שנוי במחלוקת.

בישראל כ-16 מכמורתנים בעלי רישיון, הלוכדים כ-1,500 טונות דגים בשנה ומהווים כ-60% משלל הדיג השנתי בים התיכון (1% מסך צריכת הדגים בישראל).

לקריאה נוספת
------------

* מרקו דהן, **דיג בים התיכון**, מודן

קישורים חיצוניים
----------------

ויקישיתוף מדיה וקבצים בנושא **ספינת מכמורת** בוויקישיתוף
* אתר למנויים בלבד אורה קורן, השר פרץ מציע לעצור את דיג המכמורות: "ההרס גדול מהתועלת", באתר TheMarker‏, 4 בנובמבר 2013
* חני לוין, ספינת מכמורת ששטה ללא רישיון נעצרה סמוך לאשקלון, באתר כל רגע, 18 במאי 2023
* ספינת מכמורת, באתר אנציקלופדיה בריטניקה (באנגלית)

הערות שוליים
------------

1. ↑  דיג מכמורת, באתר החצי הכחול

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558841605171
* BnF: cb12489155h (data)
* GND: 4299183-3
* KulturNav: 4c2d9c74-bd4d-45ec-a5b2-9e5407d4bc7f
* LCCN: sh95007625
* LNB: 000299080
* NKC: ph369412

 |
**אלירן חודדה** (נולד ב-3 באוקטובר 1981) הוא כדורגלן עבר ישראלי וכיום משמש כמאמן עירוני טבריה.

קריירה כשחקן
------------

החל את הקריירה בגיל 7 בקבוצות הנערים והנוער של מכבי חיפה ונווה יוסף. את הופעת הבכורה שלו בבוגרים, ערך ב־2002 בקריית אתא מליגה א'.

ב־2004 עבר לבית"ר ירושלים מליגת העל. בשנת 2005 עבר לבני סחנין, ב־2006 עבר להפועל חיפה, בשנת 2007 עבר למכבי אחי נצרת, ב־2009 עבר להפועל נצרת עלית.

ב-2016 עבר להפועל חדרה מליגה א' ובסיומה של אותה עונה, עלה עם הקבוצה לליגה לאומית. בשנת 2018 עבר למכבי קריית אתא מליגה א' ובשנת 2019 נאלץ לפרוש בגלל פציעה.

קריירה כמאמן
------------

את קריירת האימון שלו החל ב־2019, בבקא אל גרביה, מליגה א'. משם עבר, באותה עונה, לאיכסל, ובסיומה של העונה עלה איתה מליגה א' לליגה הלאומית.

ב־2020 חתם לעונה נוספת בהפועל אכסאל והגיעה עימה לצמרת הליגה הלאומית.

ב־2021 חתם בהפועל רעננה מהליגה הלאומית, אך במהלך העונה עזב את הקבוצה כשהיא מתחת לקו האדום.משם עבר לעירוני טבריה מליגה א' בסיום העונה עלתה הקבוצה לליגה הלאומית.

ב־2022 ,המשיך כמאמן עירוני טבריה והגיע עימה למקום השלישי בליגה הלאומית.

ב-2023 חתם לעונה נוספת בעירוני טבריה.

הערות שוליים
------------

1. ↑  יצחק סולומון, אלירן חודדה פורש מכדורגל, באתר בלינקר, ‏2019-01-09
2. ↑  דוד נתן, על הגובה: אלירן חודדה ואיכסל מדהימים את הלאומית, באתר ynet, 5 בנובמבר 2020
3. ↑  יגאל גולדשטיין, ‏אלירן חודדה סיים את דרכו ברעננה, באתר ערוץ הספורט, 14 באוקטובר 2021
4. ↑  - גולר אלירן חודדה חתם בעירוני טבריה, באתר goler.co.il

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל המאמן, באתר Transfermarkt
הכפר ג'ית בשומרון מוקף משלושת כיווניו במדרונות בשיעור תל המתלקט
בהלכה, **תל המתלקט עשרה מתוך ארבעה** הוא מקום המוגבה מעל סביבתו בצורה תלולה, כך שיש גובה של עשרה טפחים ברוחב של ארבע אמות מרוחב ההר. תל המתלקט מכל צדדיו נחשב לרשות היחיד בהלכות שבת, (אם הוא עומד בכרמלית או ברשות הרבים) וכן יכול תל המתלקט לשמש כמחיצה לצורך הקפת שטח אחר לרשות היחיד.

מידות תל המתלקט
---------------

שיעור השיפוע הנדרש כדי שמקום יוגדר כתל המתלקט הוא עלייה בגובה של 10 טפחים (כ- 76 ס"מ) במשך אורך של 4 אמות, (כ- 1.82 מטרים), היינו עלייה של כ- 42 ס"מ לכל מטר לאורך. (שיפוע של 24.97 מעלות) די בכך שמקום יהיה מוגבה מכל סביבותיו בשיעור זה, כדי שיוגדר כתל המתלקט. בשיפוע נמוך יותר, המקום נשאר כרמלית. 

סיבת דין זה היא, שעד שיפוע בשיעור כזה, רואים את המתלול כמקום שבו מהלכים בני אדם, והוא בטל כלפי השטח שמסביבו, ומשיעור שיפוע כזה אין אנשים עולים במתלול, והוא שטח העומד בפני עצמו.

נחלקו הפוסקים כיצד נמדדים מידות תל המתלקט: בחזון איש נכתב שמודדים את ארבע האמות בקו מאוזן המקביל לקרקע, אך דעת רבי לוי בן חביב שמודדים את ארבע האמות באלכסונו של מדרון התל, כך שהשיפוע הנדרש להגדרת תל המתלקט הוא תלול יותר.

תל המתלקט כרשות היחיד
---------------------

תל המתלקט מכל ארבע רוחותיו נחשב לרשות היחיד המוקפת מחיצות, ובתנאי שיש בו בראשו שטח מינימלי של 4 על 4 טפחים. (רואים את המחיצות של התל כעולות למעלה ומהוות מחיצות לתל עצמו מדין 'גוד אסיק מחיצתא'). 

אולם אם שטח תל המתלקט גדול מבית סאתים (כ- 1150 מ"ר), נידון כקרפף יותר מבית סאתיים שלא הוקף לדירה. ואף שמדאורייתא הוא רשות היחיד, נחשב השטח מדרבנן לכרמלית, ואסור לטלטל בו יותר מארבע אמות.

תל המתלקט כמחיצה
----------------

תעלה שמדרונה תלול בשיעור תל המתלקט
### מדרון

מדרון בשיפוע של תל המתלקט נחשב למחיצה.

ישנם מקומות בהם מתבססים בעירוב, שהוא הקפת שטח גדול במחיצות כדי שהשטח יחשב לרשות היחיד, על מתלולים בשיפוע של תל המתלקט, כגון תעלות ניקוז או מדרונות תלולים ביישובים היושבים בפסגות הרים. במקומות אלו מחליף המתלול בשיפוע של תל המתלקט את המחיצה הרגילה של העירוב, שהיא צורת הפתח. 

### מדרגות

נחלקו הפוסקים אם מדרגות נחשבות למחיצה, כמו בתל המתלקט או שלא נחשב מחיצה משום שנוח לעלות עליהם נחשב כשביל

.

הערות שוליים
------------

1. ↑  ערוך השולחן אורח חיים שמה סעיף כח
2. ↑  חזון איש, זרעים, הלכות כלאיים סימן יב, סעיף קטן כג.
3. ↑  שו"ת מהרלב"ח סימן יט.
4. ↑  ערוך השולחן אורח חיים שמה סעיף ב
5. ↑  ערוך השולחן אורח חיים שנח סעיף א
6. ↑  ערוך השולחן אורח חיים שסב סעיף ז
7. ↑  חבל נחלתו א כז

**הבהרה:** המידע בוויקיפדיה נועד להעשרה בלבד ואין לראות בו פסיקה הלכתית.
שני ייל, תומכים משני צידי שלט האצולה מעל שערי קולג' סנט ג'ון בקיימברידג'
תיאור ייל כתומך בשלט אצולה
**יֵיל** (בלטינית: **eale** ; באנגלית:  **yale**) או **סנטיקור** (**centicore**) הוא חיה מיתולוגית המופיעה במיתולוגיות אירופיות וכתומכים בהרלדיקה.

תיאור
-----

על פי רוב מתואר ה"ייל" כאנטילופה או עז בעלת ארבע רגליים, ושתי קרניים, וכן חטים של חזיר בר. על פי מיתולוגיות אירופיות הייל מסוגל להניע את קרניו.

הראשון שהזכיר את ה"ייל" היה פליניוס הזקן בספרו השמיני "תולדות הטבע". בעקבות אזכור זה ה"ייל" מופיע בספרי חיות של  ימי הביניים ובהרלדיקה כתומכים, בהם הייל מסמל "הגנה". 

### סמלי אבירים

הייל הוא אחד מחיות האצולה המסמלות את משפחת המלוכה הבריטית. זה היה משמש כתומך בשלט האצולה של ג'ון, הדוכס מבדפורד, ועל ידי בית בופור. 

ראשית השימוש בו כסמל של בית המלוכה הבריטי החל עם הנרי השביעי, בשנת 1485. אימו של הנרי, מרגרט בופור, באה ממשפחת בופור, ולכן שני בניה השתמשו ב"ייל" בתומכי שלט האצולה שלהם. 

ה"ייל" הוא אחד מחיות המלכה - פסלים שהוצגו להכתרת אליזבת השנייה בשנת 1963. פסלים אלה מצויים בקנדה, והעתקים שלהם מצויים בגני קיו.

בארצות הברית, ה"ייל" המיתולוגי מזוהה עם אוניברסיטת ייל בניו הייבן, קונטיקט, והוא מופיע על הדגל הרשמי של נשיא האוניברסיטה, וכן על המורג של האוניברסיטה.

קישורים חיצוניים
----------------

ויקישיתוף מדיה וקבצים בנושא **ייל** בוויקישיתוף
* "ייל" באתר ספרי החיות של ימי הביניים
* "ייל" באתר אוניברסיטת ייל

הערות שוליים
------------

1. 1 2  ה"ייל" בהיסטוריה ובהרלדיקה
2. ↑  הקשר בין ה"ייל" ואוניברסיטת ייל
3. ↑  ה"ייל" על מורג אוניברסיטת ייל
**מופסה** או **מופאסה** (באנגלית: **Mufasa**) הוא אריה בדיוני המופיע בשלושת סרטי "מלך האריות". מופסה הוא בנם של אהאדי (Ahadi) ואורו (Uru), בן זוגה של סאראבי (Sarabi), אביו של סימבה ואחיו של סקאר.

מופסה מתגורר בצוק התקווה ומולך על ארץ התקווה. אחיו של מופסה, סקאר, רצח אותו בתחילת הסרט, ומאז רציחתו מופיעה רוחו של מופסה במקום מופסה בסרטים. תפקידו של מופסה במלך האריות הוא דמות חכמה ואובייקטיבית, אשר משמשת דוגמה לדמויות האחרות.

הופעות
------

בסרט "מלך האריות" הראשון, מופסה הוא אריה בוגר, בעל פרווה זהובה ורעמה אדומה. כפי שנראה בסרט, מופסה הוא מלך חכם ואמיץ, המקבל כבוד רב משאר החיות. בתחילת הסרט, מופסה מולך על צוק התקווה. כאשר סימבה מעט מתבגר, מופסה אומר לבנו כי יום הוא ימלוך על צוק התקווה, כאשר מלכות מופסה תסתיים. בנוסף לכך, מופסה מלמד את בנו להיות אחראי, ומסביר כי כל היצורים החיים שייכים לגלגל החיים. כאשר זאזו, יועצו הראשי של מופסה מביא למופסה חדשות על המולה באזור הצבועים, מופסה אוסר על סימבה ללכת לאזור הצבועים.

אחיו הקנאי של מופסה, סקאר, מנסה להנהיג את הצבועים לבצע המולה, שמטרתה היא שמופסה וסימבה יהרגו בה. מופסה מציל את סימבה מההמולה, אך נרצח על ידי סקאר בניסיונו לברוח ממנה. סימבה חווה רגשות אשמה במותו של אביו ובורח ליערות. לקראת סופו של הסרט, מסביר רפיקי המנדריל לסימבה כי מופסה תמיד יהיה בלבו. אחרי הסברו של רפיקי, רוחו של מופסה מופיעה בשמיים ואומרת לסימבה "זכור מי אתה. אתה המלך האמיתי".

בסרטי ההמשך, תפקידו של מופסה הוא קטן והוא נחשב לדמות סמלית בהם. בתחילת סרט ההמשך, "מלך האריות 2", מופסה מופיע כאשר קיארה, בתם של סימבה ונלה מוצגת לעיני תושבי הסוואנה. במהלך הסרט, נראה סימבה מודאג מה יחשוב אביו על שיטת מלכותו. במהלך הסרט, רפיקי המנדריל נראה מדבר עם מופסה שרוצה שקובו, בנם של סקאר וזירה, יהיה בעלה של קיארה, בתם של סימבה ונלה. בנוסף לכך, בסוף הסרט השני מופסה אומר לסימבה: "עבודה יפה בני, אני מאוד גאה בך!".

בסרט "מלך האריות 3", מופסה מופיע לזמן קצר, כאשר מתרחשת ילדותו של סימבה. בנוסף לכך מופסה וסימבה מופיעים בפלאשבקים של המשחק Kingdom Hearts II. כמו כן מופסה מופיע בסדרת הטלוויזיה "משפחת סימפסון" בפרק "סיבוב ספרינגפילד" יחד עם דמות מסדרת סרטי "מלחמת הכוכבים", דארת' ויידר.

בנוסף לכך, מופסה הופיע בסדרת ההנפשה של דיסני, "בית העכבר".

ב-2022 פורסם כי ב-2024 צפוי לצאת לאקרנים סרט לייב-אקשן בשם מופסה: מלך האריות שיעסוק בתקופת מלכותו של מופסה טרם אירועי כס התקווה ובאירועים שסללו את דרכו לשלטון.

קישורים חיצוניים
----------------

ויקישיתוף מדיה וקבצים בנושא **מופסה** בוויקישיתוף

| מלך האריות |
| --- |
| סרטים | מלך האריות (1994) • מסביב לעולם עם טימון ופומבה (1997) • מלך האריות 2: מלכות סימבה (1998) • מלך האריות 3: האקונה מאטאטה (2004) • משמר האריות - השאגה חוזרת (2015) • מלך האריות (2019) • מופסה: מלך האריות (2024) |
| סדרות | טימון ופומבה (1999 - 1995) • משמר האריות (2019 - 2015) |
| דמויות | סימבה • נלה • מופסה • טימון ופומבה • סקאר • דמויות נוספות |
| שירים | "Circle of Life"‏ • "I Just Can't Wait to Be King"‏ • "Be Prepared" • "האקונה מטטה" • "Can You Feel the Love Tonight" ‏• "He Lives in You" ‏• "Spirit" |
| פסקולים | מלך האריות • The Lion King |
| שונות | מלך האריות (1997) • האקונה מטטה • The Lion Sleeps Tonight |
תבליט קיר המתאר את מלאכ טאוס
**מָלֶאכּ טָאוּס** (בכורדית: **مەلیک تاووس** או טאוס מאלכ וכן טוואסי מאלכ), מלאך הטווס, הוא הדמות המרכזית בדת היזידית ולפי אמונתם יסוד קדום בכל הדתות, יוצרו ושליטו האמיתי של העולם. עם זאת, טאוס מאלכ איננו האל העליון, אלא יצירו. האל הכול-יכול וחסר הדמות יצר את טאוס מאלכ כאוואטאר, דמות שדרכה יוכל להתבטא בעולם הפיזי ודרכה יוכל לברוא אותו ולהנהיגו. מלאכ טאוס נקרא "מלך העולם" ושותף לבריאה, ולפיכך, עקב השפעה נוצרית ומוסלמית, שמו נכרך עם השטן. תפיסתם של היזידים כעובדי השטן הובילה לרדיפתם על ידי נוצרים ומוסלמים. לפי האמונה היזידית, מייסד הדת, שייח' עדי אבן מסאפר הוא התגשמות של מלאכ טאוס.

מיתוס הבריאה
------------

לפי מיתוס הבריאה היזידי בספר השחור, בראשית נבראה הפנינה הלבנה (היא העולם). לאחר מכן יצר האל מאורו את מלאכּ טאוס ושישה מלאכים עוזרים נוספים. לפי הדוקטרינה כל השבעה הם חלק מן האל ולא נפרדים ממנו (השתברויות של אור האל, כמו שצבעי קשת בענן הם השתברות אור). מאלכ טאוס מזוהה עם הצבע הכחול ובו-בזמן הוא גם מקורם של כל שאר הצבעים/המלאכים. המלאכים נוצרו לפי ימות השבוע, כאשר מאלכ טאוס נוצר ביום ראשון. על מנת ליצור ולהפרות את העולם, שתלו מאלכ טאוס והמלאכים צמחייה בפנינה שהפכה לארץ. כאשר ירד מאלכ טאוס לארץ בגוף פיזי הפכה הקשת בענן לציפור ענקית ומרובת-צבעים: טווס. מלאכ טאוס והמלאכים יצרו אז מאבק ו חול ואדמה את גופו של אדם. אז טאוס מאלכ נפח באדם נשמת רוח חיים ולימד את האדם להתפלל לשמש, המייצגת את האל העליון. הדברים שלימד מאלכ טאוס את אדם הראשון מרכיבים את ספר ההתגלות היזידי, שעבר במשך הדורות בעל-פה. מתוך ציות לאל, שציווה את המלאכים לא להשתחוות לשום ישות פרט אליו, לא השתחווה טאוס מלאכ לאדם, שעה שהמלאכים האחרים עשו זאת. בכך עמד מלאכ טאוס בניסיון.

זיהוי עם השטן והרוע
-------------------

"המלאך שסירב להשתחוות", "מלך העולם", השותף לאל בבריאה, הפך מזוהה עם לוציפר, השטן באמונה הנוצרית – המלאך שהיה במעמד רם מכל שאר המלאכים, המרה את פי האל ונפל משמיים. שמו תורגם לערבית שיטאן (شيطان), המוזכר בקוראן כשמו של השטן, שם שהיזידים מנועים מלבטא כחלק מאמונתם. מלאכ טאוס נמנע מלהשתחוות לאדם, לפי רצון האל, אולם בקוראן השטן הוא זה שסירב להשתחוות לאדם. הטווס נחשב לציפור מרושעת, בעלת אינספור עיניים מוזרות ואנדרוגינוס (חסרת מין, או שילוב של זכר ונקבה). מקורו של הרוע, לפי היזידים, איננו במלאכ טאוס אלא בנפש האדם ועל האדם להתמודד עם הרוע שבתוכו. אולם, בעוד האל העליון מושלם לחלוטין ולא ידע מעולם רוע, מלאכ טאוס התמודד עם רוע וספק ולפיכך יכול להיות קשוב לתפילת האדם ולהדרכתו בנושא ההתמודדות עם הרוע.

קישורים חיצוניים
----------------

ויקישיתוף מדיה וקבצים בנושא **מלאכ טאוס** בוויקישיתוף
* מידע מאתר yeziditruth.org
	+ מלאך הטווס,
	+ עוד על מלאך הטווס
	+ מלאך הטווס בדתות אחרות

הערות שוליים
------------

1. ↑  Who Are the Yazidis, the Ancient, Persecuted Religious Minority Struggling to Survive in Iraq?
2. ↑  ערך על היזידים ב"אנציקלופדיה אירניקה" (באנגלית)
**פונקציה אליפטית** היא פונקציה מרוכבת מרומורפית בעלת שני מחזורים בלתי תלויים מעל R. למשל, פונקציה אליפטית עשויה להיות בעלת מחזור ממשי טהור ומחזור מדומה טהור; בכך התורה של פונקציות אליפטיות עמוקה יותר מזו של פונקציות אלמנטריות, שעשויות להיות בעלת מחזור ממשי בלבד (למשל פונקציות טריגונומטריות מסוימות, להן מחזור ממשי {\displaystyle 2\pi }) או מחזור מדומה בלבד (למשל פונקציית האקספוננט, לה מחזור מדומה {\displaystyle 2\pi i}). ניתן להתייחס לפונקציות כאלו גם כאל פונקציות ממקבילית אל המישור המרוכב, או מטורוס אל המישור המרוכב. מקור שמן הוא מכך שהן נחקרו לראשונה כשגילו פונקציה הפוכה לאינטגרל אליפטי (שעוזר בחישוב אורך קשת של אליפסה).

קבוצת הפונקציות האליפטיות מהווה שדה, שהוא בעצמו הרחבה לשדה המרוכבים (הוא מכיל אותם כפונקציות הקבועות). מאחר שטורוס הוא מרחב קומפקטי ומכיוון שכל פונקציה אנליטית היא בפרט רציפה, לפי משפטי ויירשטראס היא מקבלת מקסימום על הטורוס, ואז בגלל משפט ליוביל היא בהכרח קבועה. בעזרת משפט השאריות ניתן להראות בקלות גם כי אין פונקציה בעלת קוטב יחיד פשוט שהיא אליפטית.

עובדה זו גרמה לחיפוש אחר פונקציות אליפטיות שהן לא קבועות. דרך אחת שהוצעה היא זו של פונקציית תטא של יעקובי – שהיא אנליטית אבל רק "קוואזי-מחזורית" (מחזורית עד כדי קבוע שנוסף כל מחזור), ודרך אחרת היא זו של פונקציית P של ויירשטראס שהיא לא אנליטית אבל כן מחזורית.

משפט אבל-יעקובי נותן דרך פשוטה לבדוק האם יכולה להיות פונקציה אליפטית בעלת קטבים ואפסים מסוימים: ראשית – מספר הקטבים (כולל ריבוי) צריכה להיות שווה למספר האפסים (כולל ריבוי). שנית – שסכום הנקודות (כנקודות במישור המרוכב) יהיה הראשית, כאשר קטבים נלקחים עם סימן מינוס ואפסים עם סימן פלוס (שניהם עם ריבוי).

קישורים חיצוניים
----------------

ויקישיתוף מדיה וקבצים בנושא **פונקציה אליפטית** בוויקישיתוף
* מהן פונקציות אליפטיות ומה שימושן? הסבר בסיסי במדור "שאל את המומחה" באתר מכון דוידסון לחינוך מדעי.
* פונקציה אליפטית, באתר MathWorld (באנגלית)
* פונקציות אליפטיות, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553158505171
* BnF: cb13319234b (data)
* GND: 4134665-8
* LCCN: sh85052336
* NDL: 00561186
* NKC: ph156664

 |
**אנשים מול אש** הוא ספר עיון מאת ס.ל.א מרשל, בריגדיר גנרל צבא ארצות הברית. במלחמת העולם השנייה שימש מרשל כההיסטוריון הקרבי הראשי של הצבא, סייר בזירות קרב רבות וראיין מאות חיילים וקצינים מהם גבה עדות על הקרבות בהם השתתפו. בין הקצינים שרואיינו על ידו ניתן למנות את ריצ'רד וינטרס, הארי קינארד ורוברט קול.

לאור הראיונות סיכם מרשל את פעילות כוחות החי"ר של צבא ארצות הברית במלחמה וקבע כי 75% מכלל לוחמי הרגלים בצבא האמריקני כלל לא ירו בנשקם במהלך הקרב, וכי יש לשפר את הכשרת הלוחמים הן בתחום השימוש בנשק החדיש והן בתחום ההתמודדות המנטלית וההסתגלות של הלוחמים לעוצמת האש שמפעיל האויב בקרב.

מרשל הציע במחקרו כי החיילים יחונכו להרבות בירי בעת לחימה וכי על המפקד להקפיד ולהורות על אנשיו לפתוח באש ולהוסיף ולירות. הספר ניתן בצה"ל כשי לבוגרי קורסי פיקוד בחיל הרגלים, ובהם קורס קצינים וקורס מפקדי כיתות, וללוחמי ומפקדי יחידות מובחרות.

קישורים חיצוניים
----------------

* דף הספר באתר הוצאת מערכות.
* הספר "אנשים מול אש", באתר "סימניה".
* בעז זלמנוביץ ועוזי בן שלום, הגורם האנושי, ביטאון ביבשה גיליון 9, ‏ אפריל 2009.

הערות שוליים
------------

1. ↑  גל פרל פינקל, יוזמה היא משחק סכום אפס, באתר זמן ישראל, 18 בינואר 2021.
2. ↑  סטיבן אמברוז, "**אחים בקרב**", תל אביב: כנרת, זמורה ביתן, דביר, 2005, עמוד 98.
3. ↑  ס.ל.א מרשל, "**אנשים מול אש**", הוצאת מערכות, 2001, עמוד 65.
4. ↑  ס.ל.א מרשל, "**אנשים מול אש**", הוצאת מערכות, 2001, עמודים 47–48.
5. ↑  ס.ל.א מרשל, "**אנשים מול אש**", הוצאת מערכות, 2001, עמוד 18.
6. ↑  ס.ל.א מרשל, "**אנשים מול אש**", הוצאת מערכות, 2001, עמודים 57–76.
**סוף היהדות בארצות האסלאם** הוא ספר בעריכת פרופ' שמואל טריגנו העוסק בחיסול הקהילות היהודיות בארצות ערב באמצע המאה ה-20 ומורכב מ-11 מאמרים של חוקרים בתחום.

הספר יצא לאור לראשונה בצרפתית בשנת 2009 בהוצאת Denoël, פריז. בשנת 2018 יצאה לאור מהדורת הספר בעברית בהוצאת כרמל (בשיתוף עמותת דיאלוגיה) ונערך אירוע השקה בבית התפוצות

העורכים ומאמריהם
----------------

הספר מורכב מ-11 מאמרים של חוקרים שונים, המתייחסים לכלל ההיבטים בנושא חיסול יהדות ארצות ערב והתקופה שקדמה לכך:

* פרופ' שמואל טריגנו - הפן הסמוי של הלאומנות בארצות האסלאם
* פרופ' ירון הראל
* פרופ' אסתר מאיר גליצנשטיין (פרופ' במכון בן-גוריון לחקר ישראל והציונות וחוקרת יהדות עיראק) - חיסול יהדות עיראק.
* ד"ר רישרד איון
* ד"ר יגאל בן-נון
* רות טולדנו-אטיאס
* ריפעת נ. באלי
* לבנה זמיר
* ג’אק טייב
* מוריס רומני
* אורלי רחמיאן

תוכן הספר
---------

הספר כולל מחקרים רבים על כ-900,000 יהודי ארצות ערב ב־11 מדינות מוסלמיות, נאלצו לעזוב את ארצם שלא ברצונם בשנות הארבעים והחמישים ועל התופעות שקדמו לכך, זאת לצד הגירה מרצון לארץ ישראל של מיעוט מיהודי ארצות ערב.

חלק מהמאמרים מתמקדים בתהליך ההיסטורי של הנגישה ביהודים בארצות האסלאם, חלקם מתמקדים בתקופה של אמצע המאה העשרים. המחקרים מעלים כי במחצית מהמדינות היהודים "גורשו" באופן מוחלט, אך גם במדינות הנותרות הופעלה כלפי היהודים "הדרה" ו"נידוי" שהוביל לעזיבת היהודים. במקביל המחקרים שבספר מובילים למסקנה שהנרטיב לפיו "הגירוש" הוא תוצאת של הקמת מדינת ישראל, הוא נרטיב "מופרך לחלוטין".

מאמרו של פרופ' שמואל טריגנו אשר בוחן את היחס כלפי היהודים בארצות ערב והאסלאם, מראה כי באימפריה העות'מאנית נהג "משטר הד'ימה" שראה ביהודים בני חסות הראויים להשפלה וכי היווצרות מדינות ערב העצמאיות מתוך הקולוניאליזם המערבי עוררה מחדש את האנטישמיות האסלאמית הישנה שהובילה, בין היתר, לנְהִייה הפרו-נאצית של אחדות מהתנועות הלאומיות הערביות. בהקשר של הקמת מדינת ישראל ביחס לעוינות בארצות ערב כלפי היהודים הגרים בהם, רואה טריגנו תירוץ וכלי תעמולתי יותר מאשר גורם. מאמר אחר מראה כי בחלק מארצות ערב, כגון מצריים, חיסול הקהילה היהודית בוצע באופן מתוכנן בכלים משפטיים ועל פי אמות מידה גזעניות ומפלות מוצהרות.

הספר כולל חומר גם ארכיוני רב, לדוגמה מכתב מארכיון כל ישראל חברים המתאר אירוע במרוקו בשנת 1907: "חיילי הסולטן הסתערו על המלח (הרובע היהודי) ההמון בעקבותיהם והחלו בביזה. חמשת או ששת אלפי הגברים שהמתינו בשערי העיר חדרו אל הרובע התפזרו במלח והתחילו לבזוז, לשדוד, לאנוס, לטבוח, ולשרוף ובמשך שלושה ימים עד להגעתם של הגייסות הצרפתיים. אין בית, משפחה או אדם שניצל מידם".

בין מסקנות הספר, נמתחת ביקורת על מדינת ישראל ועל התנועה הציונית ש"הדחיקו" את הנושא.

קישורים חיצוניים
----------------

* פרופ' שמואל טריגנו המבוא לספר
* הספר המלא לקריאה ב"פסיק, הספרייה הדיגיטלית" (זמין לסטודנטים וחוקרים).
* ביקורת על הספר - **השילוח גיליון 13**, 24.02.2019.
* שאול בן שושן ביקורת על הספר, **ישראל היום**, 19.12.2018.
* איתמר מריוס ביקורת על הספר **שביעי**, 21.12.2018.
* המחבר בריאיון על הספר בגלי צה"ל
* "ספרים סופרים ומה שביניהם" - ריאיון עם המחבר על הספר

הערות שוליים
------------

1. ↑  ערוץ 7
2. ↑  מוזיאון העם היהודי בבית התפוצות
3. ↑  אתר למנויים בלבד ארז ביטון, שכנות ועוינות, באתר "ידיעות אחרונות", 1 בדצמבר 2018

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2019071700
* VIAF: 19155830449533070728
* WorldCat (עם VIAF): 19155830449533070728

 |
**גיזי דורבור** (באנגלית: **Gizzie Dorbor**; נולד ב-28 בפברואר 1987) הוא כדורגלן ליברי המשחק בצעירי כפר קנא ובנבחרת ליבריה. דורבור משחק בעמדת הבלם ולעיתים כמגן שמאלי וכקשר.

קריירה
------

דורבור התחיל את הקריירה שלו במועדונים מקומיים בליבריה. בקיץ 2009 נבחן בהפועל עכו, אך הוא שוחרר. כעבור 6 ימים החל להבחן במכבי עירוני בת ים מהליגה הלאומית ולבסוף חתם במועדון. ב-6 בנובמבר 2009 הוא הבקיע את שער הבכורה שלו במועדון בניצחון 2–3 נגד הפועל כפר סבא. בתום העונה חתם בהפועל הרצליה עמה ירד בסוף עונת 2011/2012 לליגה א' והוא שוחרר מהמועדון. בקיץ 2012 חתם בהפועל כפר סבא עימה רשם ירידה שנייה ברציפות לליגה השלישית שהייתה גם הראשונה בתולדות המועדון. ביולי 2013 חתם בהפועל עפולה שעלתה לליגה הלאומית ובכך הפך לזר הראשון בתולדות המועדון. דורבור הפך לאחד השחקנים החשובים במועדון והיה שותף לשתי עונות מוצלחות שלו שהסתיימו במקום בפלייאוף העליון, דורבור גם היה שותף לעלייה של עפולה לחצי גמר גביע המדינה לראשונה בתולדותיה בו הפסידה 0–7 להפועל באר שבע.

ב-28 ביולי 2021, דורבור חתם בצעירי כפר קנא.

דורבור ערך את הופעת הבכורה שלו בנבחרת ליבריה בשנת 2005 כאשר הוא רק בן 18, ובאותה שנה רשם עוד 3 הופעות בנבחרת. באוקטובר 2010 חזר דורבור לסגל הנבחרת לאחר 4 שנים בהן היה מחוץ לסגל הנבחרת. במהלך 5 השנים שלאחר מכן דורבור שוב לא מצא את מקומו בנבחרת, אך בספטמבר 2015 חזר שוב לסגל הנבחרת.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  חן ששון, ‏גיזי דורבור חתם בהפועל עפולה, כוכב וזייד הצטרפו, באתר ONE‏, 2 ביולי 2013
2. ↑  מיכאל וייסרמן, רכש אדיר: גיזי דורבור חתם במכבי כפר קנא, באתר דאבל פס, 28 ביולי 2021
**דניאלה רווה** (נולדה ב־1967) היא פרופסור בפקולטה להנדסת אווירונאוטיקה וחלל בטכניון, ומשנת 2023 מכהנת כדיקנית הפקולטה.

ביוגרפיה
--------

רווה היא בוגרת הפקולטה להנדסת אווירונאוטיקה וחלל בטכניון. היא סיימה תואר ראשון ב-1992, סיימה תואר שני ב-1995 וסיימה דוקטורט ב-1999. עבדה כפוסט-דוקטורנטית וכמהנדסת מחקר במעבדה לתכן מערכות אויר-חלל, במחלקה להנדסת אוירונאוטיקה וחלל במכון הטכנולוגי של ג'ורג'יה באטלנטה בשנים 1999–2001.

היא מרצה בכירה בפקולטה לאווירונאוטיקה וחלל בטכניון מאז אוקטובר 2001. תחום המחקר שלה: כלים נומריים מתקדמים לתכן כלי-טיס.

שימשה כפרופסור אורח במחלקה להנדסת מכונות וחומרים באוניברסיטת דיוק, צפון קרולינה בשנים 2007-2009.

רווה עוסקת בתחום האווירואלסטיות - אודות האינטראקציה בין כוחות אווירודינמיים ומבנים גמישים. בניסיון ליצור תעופה ירוקה, עיצובי מטוסים חדשים הם קלים יותר וגמישים יותר, וכך חווים תופעות שיש לשלוט בהן. 

במסגרת המחקר שלה הובילה, בשיתוף משרד הביטחון, פרויקט סטודנטים לפיתוח כלי טיס בלתי מאויש מודפס בתלת מימד שמשמש פלטפורמה לניסויים בתחום.
הכלי בעל כנפיים גמישות וארוכות זכה בתחרות בכנס הישראלי למדעי התעופה והחלל. ה-A3TB , Active Aeroelastic Aircraft Testbed, עוזר לתכנון מטוסים קלים בעלי מוטת כנפיים גדולה, להפחתת כוחות הגרר, צריכת אנרגיה וזיהום. טיסת המבחן של הכלי התקיימה במאי 2020 והראתה טיסה בגובה פני הים לאחר שיגור מכלי רכב נע. "הטיסה המוצלחת מסמנת את נקודת ההתחלה של תוכנית נרחבת של מחקר, בדיקות ותכנון", אמרה פרופ' רווה.

פרופ' רווה חברה בתוכנית השגרירים של הפקולטה בטכניון.

בשנת 2019 קיבלה את פרס ינאי למצוינות בהוראה.

בדצמבר 2023 מונתה לדיקנית של הפקולטה להנדסת אוירונאוטיקה וחלל בטכניון.

חיים אישיים
-----------

לרווה יש רישיון טיס.

קישורים חיצוניים
----------------

* דניאלה רווה, באתר הפקולטה להנדסת אווירונאוטיקה וחלל, הטכניון
* פרופ' דניאלה רווה - מתוך כנס מתעניינים לתואר ראשון - מרץ 2021, סרטון בערוץ "Technion Aerospace", באתר יוטיוב (אורך: 02:38)
* ד"ר דניאלה רווה - השמים הם לא הגבול, סרטון בערוץ "Technion", באתר יוטיוב (אורך: 34:49)

הערות שוליים
------------

1. ↑  המועמדים בבחירות לוועד האגודה, באתר האגודה למדעי התעופה והחלל בישראל
2. ↑  תדפיס לי מטוס בתלת-ממד, באתר ynet, 3 ביוני 2020
3. ↑  פרס ינאי למצוינות בהוראה ל-5 מרצים בטכניון, באתר ynet, 30 באפריל 2019
4. ↑  אסף גולן, נשיא הטכניון: המטרה שלנו להגיע ל-50% סטודנטיות, באתר nrg‏, 3 במרץ 2016

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דניאלה רווה"**.
פאנל במסגרת אירוע "תוכנית הניצחון הישראלי" בהנחיית מעיין אדם. (משמאל): אדם, יוסי יהושוע, אטילה שומפלבי, ויואב לימור, ינואר 2020
**יוסי (יוסף) יהושוע** (נולד ב-25 במרץ 1976) הוא עיתונאי ישראלי. משמש ככתב לענייני צבא וביטחון של ידיעות אחרונות.

קורות חיים
----------

יהושוע נולד בנהריה וגדל במעלה אפרים. עם גיוסו לצה"ל התנדב לחטיבת הצנחנים והתקבל לפלוגת ההנדסה החטיבתית. עבר מסלול הכשרה כלוחם וקורס מ"כים חי"ר ולקח חלק בלחימה בדרום לבנון. יהושוע הוא בוגר בית הספר "כותרת" לעיתונות ותקשורת. במהלך הלימודים בכותרת החל לפרסם כתבות בנושאי צבא וביטחון.

יהושוע הצטרף לידיעות אחרונות בשנת 2000. בתחילת דרכו שימש ככתב מוניציפלי לאזור תל אביב-יפו אז חשף כי דגים שנמכרים בשוקי העיר מכילים חומרים מסרטנים שמקורם בשפד"ן, וכן פרסם את סיפור האפליה בבית הספר "צייטלין" בתל אביב. מאז 2003 משמש ככתב הצבאי של העיתון.

חשיפתו הראשונה ככתב צבאי, עוד בעת לימודיו האקדמיים, היה כשפרסם בעיתון כי בשיחת מוטיבציה עם חייליו קרא מפקד חטיבת גולני, אל"ם שמואל זכאי, ל"ארבע אמהות" "ארבע סמרטוטות". עם חשיפות נוספות של יהושוע נמנות בנק ההשקעות ביחידת החץ, הקשר האירני של מספנות טיסנקרופ המייצרות את הצוללות הישראליות; חשיפת התמלילים מדיוני הקבינט לפני ובמהלך מבצע צוק איתן; פסילת שני מפקדי טייסות לאחר שנכשלו בבדיקת פוליגרף. יהושוע אף היה הכתב האחרון שראיין את הטייסת סרן תמר אריאל שנהרגה במפולת שלגים בנפאל, הראיון התפרסם לאחר מותה.

יהושוע מתמקד בסיפורי חדשות "גדולים". הוא כותב יותר חדשות ופחות כתבות מגזין. בנוסף, יהושוע נמנע מכתיבה על ענייני פרט ובנושא מצוקות חיילים (במשך שנים ארוכות הכתבת הצבאית כרמלה מנשה טיפלה בנושאים אלו עבור ידיעות). הוא סיקר את מלחמת לבנון השנייה, מבצע עופרת יצוקה, מבצע עמוד ענן ומבצע צוק איתן.

בעת מבצע צוק איתן הצטרף יהושוע אל מח"ט גבעתי עופר וינטר בכניסה לאזור רפיח וליווה את הכוחות מהסיירת החטיבתית. המפגש עם הקצינים בחזית, ובעיקר בניה שראל והדר גולדין הותיר על יהושוע רושם עז. הוא צילם אותם וכתב עליהם בעיתון. יומיים אחר כך נהרגו בניה והדר. יהושוע ממשיך ללוות את משפחות גולדין ושראל גם היום.

חיים אישיים
-----------

יהושוע גרוש ואב לשניים ומתגורר ברמת גן.

קישורים חיצוניים
----------------

ויקישיתוף מדיה וקבצים בנושא **יוסי יהושוע** בוויקישיתוף
* יוסי יהושוע, ברשת החברתית אקס (טוויטר)
* יוסי יהושוע, במסד הנתונים הקולנועיים IMDb (באנגלית)

הערות שוליים
------------

1. ↑  אביב הורביץ, ‏כולם נפלו לבור, באתר ‏מאקו‏, 10 בינואר 2013.
2. ↑  יוסי יהושוע, קרבות חייו, ידיעות אחרונות, ‏ 16.04.2017.
3. ↑  יוסי יהושוע, חשיפה: דיוני הקבינט הטעונים בצוק איתן יוצאים לאור, ידיעות אחרונות, ‏ 24.01.2017.
4. ↑  יוסי יהושוע, נפסלו מינויים לשני מפקדי טייסות בחיל האוויר, אחד מהם - בנו של אישיות מוכרת, ידיעות אחרונות, ‏ 26.05.2017.
5. ↑  יוסי יהושוע וראובן וייס, "בסוף הייתי כמו כולם". הנווטת תמר אריאל ז"ל בראיון מלפני שנתיים, ידיעות אחרונות, ‏ 16.10.2014.
6. ↑  "סיפרתי למשפחות על רגעיו האחרונים של הקצין, הילד שלהם" ריאיון עם יהושוע באתר ynet, מ-21 בינואר 2014
7. ↑  ראיון וידאו אתר YouTube מ-24 בדצמבר 2014
חברת **הכשרת הישוב התחדשות עירונית בישראל** היא חברה ציבורית הנסחרת בבורסה לניירות ערך בתל אביב.החברה נוסדה במרץ 2010 בשם **הכשרת הישוב בישראל - אנרגיה בע"מ**, ועסקה בחיפושי גז ונפט בישראל, החל מ-2016 החברה עוסקת בתחום ההתחדשות העירונית.

פעילות החברה נעשית במישרין ובאמצעות תאגידים בשליטתה.

שרה ומירה
---------

לחברה היו רישיונות לקידוח ימי: 347/"מירה" ו- 348/"שרה", באמצעות עמנואל אנרגיה בע"מ שהיא חברה פרטית בבעלות מלאה של החברה, ובאמצעות "עמנואל אנרגיה – חיפושי גז ונפט, שותפות מוגבלת", שגם היא בשליטתה המלאה של החברה, ויחד עם החברה האם חברת הכשרת היישוב בישראל בע"מ המחזיקה ב-5% מהזכויות, זכויות בהיקף כולל של כ-46.6%. שדות "שרה" ו"מירה" הם בגודל של 400,000 דונם כל אחד ונמצאים בתחום המים הכלכליים של מדינת ישראל, כ־40 ק"מ מערבית לחדרה, דרומית למאגרי הגז "דלית" ו-"תמר".
בין השותפים הנוספים ברישיונות האמורים ניתן למצוא את קבוצת אי.די.בי. והאחים עופר.

קידוח מירה הסתיים ב-6 בספטמבר 2012 והשותפות בקידוח הודיעו לציבור שלא נמצא בו גז. קידוח שרה הסתיים ב-20 באוקטובר 2012 והשותפות בקידוח הודיעו לציבור שגם בו לא נמצא גז. רישיונות החיפוש פקעו ב-2015 ומאז לחברה אין זכויות בנכסי נפט.

רישיונות נוספים בארץ
--------------------

להכשרת היישוב, עמנואל אנרגיה ושותפות עמנואל אופציה לזכויות בשיעור של כ-11.5% ברישיון "שמואל", הממוקם סמוך לחופי ישראל במים רדודים בין אשקלון לבת-ים. עד כה מימשה קבוצת עמנואל אופציה לרכוש 7.128% (מתוך 100%) ברישיון "שמואל". העברת הזכויות שמומשו כאמור לעיל כפופה לאישור הממונה על ענייני הנפט במשרד האנרגיה והמים. בנוסף, לקבוצת עמנואל אופציה לזכויות בשיעור של כ- 7.5% ברישיון "עוז" (בשמו הקודם- "בנימין דרום"), הממוקם כ-40 ק"מ מערבית לחדרה, בסמוך לרישיונות "שרה" ו"מירה", כנגד העברת 2.5% מן הזכויות ברישיונות "שרה" ו"מירה".

בית הכשרת הישוב- בניין הנהלת החברה

פעילות בחו"ל
------------

החברה מחזיקה כ- 51% מהון מניות חברת .Emanuelle Adriatic Energy Ltd, שהגיעה להסכמות עם נציג ממשלת אלבניה, בדבר קבלת זכויות לפתח, להפיק ולמכור מוצרים הידרוקרבוניים (נפט וגז) בשלושה בלוקים ימיים בים האדריאטי, בשטח כולל של כ- 5,070 קמ"ר, המצויים מול חופי אלבניה ובשליטתה, וזאת בכפוף לחתימה על הסכם מפורט וקבלת אישורים רגולטוריים.

ביום 11 במאי 2012 חברה בת בבעלות מלאה של החברה, "עמנואל אינטרנשיונל", הגישה הצעה במסגרת מכרז שפורסם על ידי ממשלת קפריסין לרכישת זכויות חיפוש והפקה של נפט ו/או גז בשטח המים הכלכליים של קפריסין.

קישורים חיצוניים
----------------

* אתר האינטרנט הרשמי של הכשרת הישוב בישראל אלפא
* האתר של הכשרה אנרגיה
* סרטון לקראת הקידוחים ב"מירה ו"שרה" באתר ביזפורטל
* האתר של חברת הכשרת היישוב בישראל בע"מ
* הכשרת הישוב בישראל אלפא, באתר הבורסה לניירות ערך בתל אביב
* הכשרת הישוב בישראל אלפא, באתר "מאיה"

* הכשרת הישוב בישראל אלפא, באתר Crunchbase (באנגלית)

הערות שוליים
------------

1. 1 2 3 4 5  הכשרת הישוב התחדשות עירונית בישראל בע"מ: נתונים כספיים באתר מאי"ה.
2. ↑  דוח מידי על שינוי שם תאגיד, באתר מאי"ה
פסל אתלט בכניסה למלון כפר המכביה
**כפר המכביה** הוא מלון, מרכז כנסים ומועדון ספורט הנמצא בדרום-מזרח רמת גן (בשכונת רמת חן) ושטחו הכולל כ-80 דונם.

כפר המכביה הוקם בעקבות חזונו של אהרון נתנאל, יו"ר מכבי העולמית להקמת כפר אולימפי מרכזי לתנועה. עיריית רמת גן הקצתה מגרש למטרה זו, וב-1957, לקראת המכביה החמישית, הוקם עליו המבנה הראשון. לקראת המכביה השישית נוספו שלושה בנייני מגורים, חדר אוכל ומרכז ספורט.

מועדון הספורט
-------------

מועדון הספורט כפר המכביה הוא מועדון ספורט למנויים, הגדול ביותר בארץ.
המועדון משתרע על כ-50 דונם של מרחבים ירוקים ומתקני ספורט רבים ומגוונים.

במועדון הספורט ישנם 14 מגרשי טניס, אולם ספינינג, מגרשי כדורסל וכדורגל, אולם כדורסל, מגרש כדורעף, חדר טניס-שולחן מקצועי, חדר כושר, מרכזי מסאז'ים, ג'קוזי, סאונה רטובה ויבשה, משחקייה ומועדון ילדים, מגלשות מים ובריכות שחייה רבות. במועדון חוגים לילדים ולמבוגרים.

מרכז כנסים
----------

כפר המכביה הוא אחד ממרכזי הכנסים הבולטים בגוש דן. מגוון האולמות מאפשר דיונים בהשתתפות מאות אנשים עם אפשרות להתפצל לקבוצות דיון קטנות. האולם הגדול של מרכז הכנסים משמש גם כאולם שמחות. מרכז הכנסים משמש גם אכסניה להשתלמויות.

מוזיאון
-------

### מוזיאון מכבי

*מוזיאון מכבי על שם פייר גילדסגיים* היה מוזיאון שהוקם בשנת 1982 ושכן במבנה "בית מכבי" שבכפר המכביה עד הריסתו ופתיחת מוזיאון הספורט היהודי העולמי בשנת 2022. מוזיאון מכבי הוקם לשם הנצחת פועלה של תנועת מכבי ומשחקי המכביה, וכן את פועלן של תנועות הספורט היהודי החל מסוף המאה ה-19 ואילך. את היוזמה להקמת המוזיאון הגה ארתור הנק, אשר שימש גם כמנהלו הראשון של המוזיאון. המוזיאון נקרא על שם התעשיין והנדבן פייר גילדסגיים, ששימש בשנים 1957-1973 כיושב ראש תנועת מכבי העולמית, והיה לאדם היחידי שזכה לתואר "מר מכבי" בגין פועלו ותרומתו לתנועה. המוזיאון הציג פריטים היסטוריים הקשורים לספורט היהודי וביניהם מדליות, גביעים, דגלים, סרטים ותעודות ארכיון שונות.

### מוזיאון הספורט היהודי העולמי

*מוזיאון הספורט היהודי העולמי ע"ש איריס סמית'* נפתח בשנת 2022 ועוסק בתולדות הספורט היהודי ובסיפורה של תנועת מכבי העולמית. המוזיאון מספר את תולדותיו של הספורט היהודי החל משלהי המאה ה-19 עם נאום יהדות השרירים, דרך התפתחותם של מועדוני הספורט היהודיים הראשונים באירופה ובארץ ישראל, ועד והישגי הספורט היהודי בעשורים האחרונים. במוזיאון מוצגים חומרים היסטוריים לצד מידע רלוונטי ופריטים יקרי ערך בשילוב מיצגים, כרזות וסרטים היסטוריים.

מלון וסוויטות
-------------

מלון וסוויטות כפר המכביה מונה כ-270 סוויטות וחדרים, 138 חדרי מלון משודרגים ואגף חדש שנפתח ביוני 2008 המונה כ-130 סוויטות מפוארות, במלון מתארחים הספורטאים המשתתפים במכביה.

גלריה
-----

* יד למכבי גרמניה (1898–1939) בכפר המכביהיד למכבי גרמניה (1898–1939) בכפר המכביה
* הכניסה למוזיאון מכבי בכפר המכביההכניסה למוזיאון מכבי בכפר המכביה
* אנדרטת ברית הכוח בכפר המכביה לזכר הספורטאים שנספו בשואהאנדרטת ברית הכוח בכפר המכביה לזכר הספורטאים שנספו בשואה

קישורים חיצוניים
----------------

ויקישיתוף מדיה וקבצים בנושא **כפר המכביה** בוויקישיתוף
* 

* אתר האינטרנט הרשמי של כפר המכביה
* כפר המכביה, ברשת החברתית פייסבוק
* כפר המכביה (רמת גן, ישראל), דף שער בספרייה הלאומית

הערות שוליים
------------

1. ↑  המכביה החמישית - בספטמבר 1957, בעיתון "חרות" 9 באוקטובר 1956
2. ↑  מוזיאון מכבי ע"ש פייר גילדסגיים, באתר עיריית רמת גן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535414605171

 |
בית הכנסת אלגריבה בשכונת כפיר
**נווה כפיר** היא תת-שכונה בדרום-מזרחה של העיר תל אביב-יפו. היא שוכנת בכפר שלם, ממזרח לשכונת בית יעקב ומצפון לדרך בר לב (דרך לח"י).

היסטוריה
--------

עד לשנות ה-70 הייתה שכונת כפיר חלק מכפר סלמה-כפר שלם. בתיה היו בתים חד קומתיים ישנים. באותה עת החלה עיריית תל אביב-יפו לפנות את תושבי סלמה מבתיהם ובנתה עבורם שיכונים סביב הגרעין המרכזי של הכפר. השכונות החדשות שהוקמו הן: נווה אליעזר, ניר אביב, נווה חן, נווה בארבור, נווה צה"ל ולבנה. על תכנון שכונת כפיר הופקד האדריכלים אורה ויעקב יער וע. הלל, אשר זכו ב-1980 בפרס רוקח עבור עבודתם. השכונה תוכננה עבור חברת "חלמיש".

מבנה השכונה
-----------

השכונה נבנתה בצורה ייחודית כאשר כל בלוק מורכב מעשרה בניינים בני ארבע קומות ובניין גבוה אחד של שמונה קומות. הבלוקים מתעקלים כקוביות וסובבים כמסגרת עם פינות משופעות ובתוך המסגרת ישנה גינת משחקים עם פינת דשא. בסך הכל ישנם בשכונה חמישה בלוקים כאלו. באופן פורמלי מקיפה השכונה רק את הבלוקים האלה ומבנה דיור מוגן לקשישים, אולם נהוג לכלול בה גם בתים נוספים שקמו בשנים האחרונות על חורבות כפר שלם.

חינוך וקהילה בשכונה
-------------------

בשכונה מספר בתי ספר - בית הספר "כפיר" הממלכתי, ובית הספר "קהילות יעקב-שערי ציון" של החינוך העצמאי. בשנת תשס"ט נפתחה בה ישיבה חדשה בשם "ישמח בו".

בקצה שכונת כפיר נבנה על ידי חלמיש בית דיור מוגן לקשיש שבו חיים קשישים בקהילה אחת. סמוך לבית הקשישים נפתח מועדון על ידי קרן תל אביב לפיתוח שבו שוכן "בית חם", מקום מפגש חברתי לבני נוער, בו הם יכולים לפגוש צוות מקצועי ולזכות לאוזן קשבת.

סמוך לשכונה בדרך בר לב שוכנת משטרת השכונות שהיא חלק ממרחב יפתח.

קישורים חיצוניים
----------------

* תמונות עדכניות של השכונה באתר רשימות, 6/09.
* נתונים סטטיסטיים על רבעים ושכונות בתל אביב-יפו (2012), באתר עיריית תל אביב-יפו תל אביב-יפותל אביב-יפו
**אפקט מקגורק** הידוע גם בשם **אפקט מקגורק-מקדונלד** הוא תופעה המדגימה אשליה שמיעתית המטעה את חוש השמיעה על ידי מידע חזותי הסותר אותו. האשליה מתרחשת כאשר אדם חשוף למידע חזותי וקולי שאינם זהים ומקבל תפיסה שגויה לגבי הקול הנשמע.

רקע
---

האפקט המודגם באשליה זו קרוי אפקט "מקגורק-מקדונלד" על שם שני החוקרים שהציגו אותו בשנת 1976. 

כדי להדגים את האשליה, מציגים לנבדקים סרטון ובו אדם מבטא הברה מסוימת, כאשר הקול המלווה את הסרטון, מורכב מהברה שונה. כתוצאה מכך, המוח תופס את הצליל באופן שונה מההברה הנשמעת, בדרך כלל כהברה שלישית, השונה מזו הנשמעת ומזו הנצפית. 
להמחשת האשליה, הנבדק מוזמן לכסות את עיניו ולהקשיב שוב, ואז תפיסת הצליל מתחדדת והמוח תופס את הצליל כפי שהוא נשמע. כאשר נראה אדם מבטא הברה (בתנועות שפתיים) אך מושמעת הברה אחרת, המוח מפרש את הצליל הנשמע כהברה שלישית. זאת היות שהמוח משתמש לצורך תפיסה גם בראייה וגם בשמיעה.

בשונה מהרבה אשליות אחרות, אפילו אם הנבדק יהיה מודע לקיום האפקט, הוא לא יצליח להתגבר עליו ולגרום למוח להתעלם מהסתירה ולתפוס את הצליל כפי שהוא נשמע לאוזנו.

התופעה מוחלשת בהרבה עבור נבדקים הלוקים בדיסלקסיה וכן אצל חולים באלצהיימר או סכיזופרניה.

ראו גם
------

* אשליה שמיעתית

לקריאה נוספת
------------

* McGurk, H.; MacDonald, J. (1976). "Hearing lips and seeing voices". *Nature*. **264** (5588): 746–748. doi:10.1038/264746a0. PMID 1012311.
* Wright, Daniel; Wareham, Gary (2005). "Mixing sound and vision: The interaction of auditory and visual information for earwitnesses of a crime scene". *Legal and Criminological Psychology*. **10** (1): 103–108. doi:10.1348/135532504x15240.

קישורים חיצוניים
----------------

* ניסוי השפעת הראיה על השמיעה באתר מכון דוידסון
* Try The McGurk Effect! – Horizon: Is Seeing Believing? – BBC Two
* McGurk Effect (with explanation)
Icon of loudspeaker

לחצו להשמעת התו רה

התו רה במפתחות שונים, משמאל לימין - מפתח סול, מפתח דו, מפתח פה
התו רה במקלדת 88 קלידים
פירוש נוסף ערך זה עוסק בתו מוזיקלי. אם התכוונתם למשמעות אחרת, ראו רה (פירושונים).
התו **רה** הוא תו בסולם הצלילים, המסומן גם באות D. תדירותו באוקטבה הראשונה היא 295 הרץ. במספור עממי הוא השני בסולם התווים.

רה דיאז
-------

התו רה דיאז הוא תו הגבוה מרה בחצי טון והוא מסומן ב-#D.

רה במול
-------

התו רה במול הוא תו הנמוך מרה בחצי טון והוא מסומן ב-Db.

הסולם רה מז'ור
--------------

הסולם רה מז'ור הוא הסולם המז'ורי המתבסס על התו רה. התווים בסולם הם: רה, מי, פה דיאז, סול, לה, סי, בלה בלה ורה.

סולם רה מינור
-------------

הסולם רה מינור הוא הסולם המינורי המתבסס על התו רה. התווים בסולם הם: רה, מי, פה, סול, לה, סי במול, דו, רה.

אקורד רה מז'ור
--------------

האקורד רה מז'ור הוא אקורד מז'ורי שצליל הבס שלו הוא רה. התווים באקורד הם רה, פה דיאז, ולה. האקורד מסומן באות D. אפשר למצוא את האקורד בסולמות רה מז'ור בתור טוניקה, סול מז'ור או סול מינור בתור דומיננטה ולה מז'ור בתור סובדומיננטה.

אקורד רה מינור
--------------

האקורד רה מינור הוא אקורד מינורי שצליל הבס שלו הוא רה. התווים באקורד הם רה, פה, ולה. האקורד מסומן באות Dm. אפשר למצוא את האקורד למשל בסולמות רה מינור בתור טוניקה, ובלה מינור בתור דרגה רביעית.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **רה** |


|  |
| --- |
| **תווים** |
| **דו(C)** | **רה(D)** | **מי(E)** | **פה(F)** | **סול(G)** | **לה(A)** | **סי(B)** |
**פרנסה** היא מקור הכנסה של אדם למימון צורכי הקיום שלו. 

מקור פרנסה עיקרי הוא הכנסה מעבודה, כשכיר או כעצמאי. מקור זה משמש את מרבית האנשים מיום כניסתם למעגל העבודה, בדרך כלל בעשור השלישי לחייהם, ועד לפרישתם ממנו, בדרך כלל בעשור השביעי לחייהם. 

למי שאינו מסוגל לפרנס עצמו מעבודה, כתוצאה מנכות, מספקת מדינת הרוווחה פרנסה בסיסית באמצעות ביטוח לאומי, בדמות קצבת נכות. גם במקרים של חוסר יכולת זמני להתפרנס מעבודה מספק הביטוח הלאומי גמלאות מחליפות שכר. מקרים אלה כוללים, בין השאר:

* דמי אבטלה, המשולמים לתקופה מוגבלת למי שאינו מצליח למצוא עבודה ראויה
* דמי לידה, המשולמים לאישה (ובמידה מסוימת גם לגבר) בתקופה שבה היא נמצאת בחופשת לידה.
* דמי פגיעה, המשולמים למי שיכולתו לעבוד נפגעה כתוצאה מתאונת עבודה או מחלת מקצוע.
* הבטחת הכנסה, משולמת למי שאינו מסוגל לפרנס את משפחתו, עקב היעדר מקור הכנסה אחר, וגם כאשר יש מקור הכנסה אך הוא אינו מספיק לצורכי הקיום הבסיסיים.

לאחר הפרישה מעבודה, בעקבות הכעה לגיל פרישה או מחמת נכות, מקור פרנסה עיקרי הוא תשלומי פנסיה, הניתנים לאדם בהתאם לזכויות שצבר בשנות עבודתו. 

מקורות נוספים:

* הכנסה מנכסים פיננסיים, כגון ריבית או דיבידנד.
* הכנסה מרכוש, כגון שכר דירה.
* מלגה, הניתנת בעיקר לסטודנטים, על מנת שיוכלו להתמקד בלימודיהם ללא עול פרנסה.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **פרנסה** |
| ויקיציטוט ציטוטים בוויקיציטוט: **פרנסה** |
**קיון לטווי דולינג** (באנגלית: **Keyon Latwae Dooling**; נולד ב-8 במאי 1980) הוא כדורסלן עבר אמריקאי, אשר שיחק בליגת ה-NBA בין השנים 2000–2013. ממוצעיו הכוללים לאורך 13 עונותיו בליגה הם 7.0 נקודות, 2.2 אסיסטים ו-1.3 ריבאונדים למשחק.

קריירת מכללות
-------------

דולינג נולד וגדל בעיר פורט לודרדייל שבפלורידה, ובשנת 1998 החל ללמוד באוניברסיטת מיזורי. בשתי עונותיו בקבוצת הכדורסל של האוניברסיטה שיחק תחת מאמנה האגדי נורם סטיוארט בעונתו האחרונה בקריירה, ולאחר מכן תחת מחליפו קווין סניידר. בעונת 1999/2000 רשם דולינג ממוצעים של 15.3 נקודות ו-3.6 אסיסטים למשחק, ובסיומה נבחר לחמישייה השנייה של העונה במחוז Big 12.

קריירת משחק מקצועית
-------------------

בדראפט ה-NBA‏ 2000 נבחר דולינג בבחירה העשירית על ידי אורלנדו מג'יק, ומיד הועבר בטרייד ללוס אנג'לס קליפרס. ב-4 עונותיו עם הקליפרס קלע 6.0 נקודות ומסר 2.0 אסיסטים בממוצע למשחק, לרוב כשחקן ספסל.

לקראת עונת 2004/2005 חתם על חוזה במיאמי היט. בעונתו היחידה במיאמי העפילה הקבוצה לגמר האזור המזרחי בפעם השנייה בתולדותיה, ולראשונה מזה 8 עונות.

באוגוסט 2005 חתם על חוזה באורלנדו מג'יק. לאורך 3 עונותיו עם המג'יק העמיד ממוצעים של 8.4 נקודות ו-1.9 אסיסטים למשחק.

ביולי 2008 נשלח דולינג בטרייד לניו ג'רזי נטס. בעונתו הראשונה בקבוצה רשם שיאי קריירה בממוצעי נקודות (9.7), אסיסטים (3.5) וריבאונדים (2.0) למשחק, וכן באחוזי קליעה לשלוש (42.1%).

בעונת 2010/2011 שיחק עבור מילווקי באקס, במדיה קלע 7.1 נקודות בממוצע למשחק.

לקראת עונת 2011/2012 הועבר בטרייד לבוסטון סלטיקס. בעונתו היחידה בבוסטון סייע לסלטיקס להעפיל לגמר האזור המזרחי, כמחליפו מהספסל של הרכז ראז'ון רונדו.

באפריל 2013, לקראת סיום עונת 2012/2013, חתם על חוזה בממפיס גריזליס. בפלייאוף 2013 העפיל עם ממפיס לגמר האזור המערבי, לראשונה בתולדות המועדון. בסיום אותה עונה הודיע דולינג על פרישה ממשחק, בגיל 33.

חייו האישיים
------------

במאמר שפרסם בשנת 2018 בעיתון "פליירס טריביון", חשף דולינג כי הותקף מינית בגיל 7, וכי בשנת 2012 אושפז בגין התפרצות של הפרעת דחק פוסט-טראומטית.

קישורים חיצוניים
----------------

ויקישיתוף מדיה וקבצים בנושא **קיון דולינג** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* יהונתן אליהו‏, קיון דולינג נותן תקווה ל-NBA בזמן הקורונה, באתר וואלה!‏, 3 באפריל 2020

הערות שוליים
------------

1. ↑  הסטטיסטיקות של דולינג בליגת ה-NBA, באתר basketball-reference.com
2. ↑  הסטטיסטיקות של דולינג בליגת המכללות, באתר sports-reference.com
3. ↑  רשימת הנבחרים בדראפט 2000, באתר basketball-reference.com
4. ↑  דולינג מסכם על חוזה באורלנדו, באתר orlandosentinel.com,‏ 23 ביולי 2005
5. ↑  ניו ג'רזי מצרפת את דולינג, באתר ESPN,‏ 21 ביולי 2008
6. ↑  דולינג חותם על חוזה במילווקי, באתר madison.com,‏ 19 ביולי 2010
7. ↑  בוסטון מצרפת את דולינג, באתר ESPN,‏ 9 בדצמבר 2011
8. ↑  דולינג חותם על חוזה בממפיס, באתר הקבוצה, 3 באפריל 2013
9. ↑  בריחה מרוח רפאים, באתר פליירס טריביון, 1 במאי 2018
**כוח 14** הוא היחידה האווירית של ארגון הפת"ח. הארגון הוקם בשלהי שנות ה-60 של המאה ה-20, במטרה לשמש חיל אוויר של המדינה הפלסטינית, לכשתקום. מקור שמו, בדומה למקור שמו של כוח 17, הוא במספר השלוחה הטלפונית של הארגון במטה הפת"ח בביירות בשנות ה-70.

היסטוריה
--------

את הכוח ייסדו קולונל טאריק וקולונל חסן עוידה, מוותיקי הפת"ח. עיסוקיו העיקריים של הכוח היו גיוס טייסים ממוצא פלסטיני מתוך צבאות ערב לשורותיו, שליחת פלסטינים לקורס טיס, וביצוע משימות תובלה אוויריות עבור הנהגת הפת"ח. חיילי הכוח עברו את הכשרתם במסגרת חילות האוויר של צבאות ערב ופקיסטן, וכן במסגרות אזרחיות במדינות המערב.

עד מלחמת לבנון הראשונה התרכז הכוח בעיקר בדרום לבנון ובסוריה. הטלטלה שעבר הפת"ח בשנת 1982, בעקבות מלחמת לבנון, הביאה לפגיעה משמעותית ביכולותיו הצבאיות בכלל, ובפרט בכשירות כוח 14. הכוח עבר לתוניסיה ולצפון תימן, משם הוא פועל בעצימות נמוכה עד היום. לצורך פעילות הכוח חכר אש"ף בשנת 1985 את האי קמראן, הסמוך לעיר אל-חודיידה בתימן. במקום שופץ מסלול ישן והוקמה מפקדתו של הארגון. כיום, עיקר פעילות הכוח מתרכזת באימון חיילים, אולם הוא חסר משמעות אמיתית עבור הרשות הפלסטינית.

הציוד שברשות כח 14
------------------

ידוע כי ברשות הכוח היו מספר מטוסי תובלה מדגם פוקר F27 ומספר מסוקים מדגם בל 206. ההערכות הן שמדובר בציוד שנרכש מתוניסיה. בנובמבר 1982 התרסק בתימן טייס של הכוח עם מטוס קרב מסוג מיג-21. זוהי ההוכחה היחידה להימצאות מטוסי קרב ברשות הכוח, הגם שלא ברור אם המטוס היה בבעלות הכוח או שנשכר על ידו למטרות אימונים. ההערכות הן שלכוח לא היו שאיפות להפוך לחיל אוויר קרבי, בשל העליונות של חיל האוויר הישראלי. דווח גם כי הארגון החזיק מספר דאונים ומצנחי רחיפה.

ראו גם
------

* כוח 17

לקריאה נוספת
------------

* **לקסיקון אש"ף** , מאת גיא בכור, בהוצאת משרד הביטחון.

קישורים חיצוניים
----------------

* תמונת לוויין של האי קמראן - מפקדתו של כוח 14, בשנות ה-80 וראשית שנות ה-90.
**שרה קלארק** (באנגלית: **Sarah Clarke**; נולדה ב-16 בפברואר 1972 במיזורי, ארצות הברית) היא שחקנית טלוויזיה וקולנוע אמריקאית הידועה בעיקר בשל תפקידה בסדרת הטלוויזיה 24.

ביוגרפיה
--------

### שחרותה

קלארק נולדה במיזורי, ארצות הברית, בתם של קרוליין, עקרת בית, וארנסט, מהנדס.
קלארק למדה אמנות ואיטלקית באוניברסיטת אינדיאנה. את שנת לימודיה האחרונה העבירה קלארק באיטליה, שם החלה להתעניין במשחק.

### קריירה

הופעתה הראשונה של קלארק הייתה בפרסומת לפולקסווגן ב-1999, הופעה שעליה קיבלה פרס. ב-2000 הופיעה קלארק בתפקיד מינורי בסרט "Pas de deux" וקיבלה פרס על השתתפותה בפסטיבל סרטים בברוקלין. מאז קיבלה קלארק מספר תפקידים מינוריים בסרטים: "הכל על ג'ורג'" (2000), "התאונה" (2001), ובסדרות: "אד" ו"סקס והעיר הגדולה". 

ב-2001 גילמה קלארק את נינה מיירס בסדרה "24", ובמהלך העונה השנייה והשלישית היא שיחקה בתפקיד אורח. בסך הכל הופיעה 36 פרקים. היא קיבלה על תפקידה בסדרה את "פרס לוויין הזהב" של האקדמיה לעיתונות בינלאומית. קלארק השתתפה גם במשחק המבוסס על הסדרה "24". 

בהמשך שיחקה קלארק בתפקיד אורח בסדרה "האוס" בתפקיד מכורה לעבודה ובדמדומים כאמה של בלה.

ב-2009 שיחקה בסדרה "סמוך עלי" בתפקיד אשתו של מייסון מקגווייר (אריק מקורמק), ושיחקה בסרט "נשים מסובכות".

ב-2010 שיחקה בסרט דמדומים בו גילמה את רנה דווייר- אמא של בלה סוון (קריסטן סטיוארט). היא השתתפה גם בשלושת סרטי ההמשך.

### חיים אישיים

קלארק נפגשה עם בעלה, זנדר ברקלי, בצילומים לסדרה 24 שבה הוא שיחק את ג'ורג' מייסון. ב-2002 הם התחתנו, ונולדה להם בת ב-23 בספטמבר 2006. במרץ 2010 נולדה בתם השנייה.

קישורים חיצוניים
----------------

ויקישיתוף מדיה וקבצים בנושא **שרה קלארק** בוויקישיתוף

* שרה קלארק, במסד הנתונים הקולנועיים IMDb (באנגלית)
* שרה קלארק, באתר AllMovie (באנגלית)
* שרה קלארק, באתר Rotten Tomatoes (באנגלית)
* שרה קלארק, במסד הנתונים הקולנועיים KinoPoisk (ברוסית)
* האתר הלא הרשמי - Sarah Clarke

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4899970
* BnF: cb14165012b (data)
* GND: 139627448
* ISNI: 0000 0000 7840 1454
* LCCN: no2003038995
* NLK: KAC2020L5257
* SUDOC: 160680271
* VIAF: 16910182
* WorldCat: lccn-no2003038995

 |
**גבעת התור** היא גבעת כורכר קטנה בצפון מערב נס ציונה. פסגת הגבעה היא הנקודה הגבוהה ביותר בתוך תחומי העיר נס ציונה ומשקיפה על מרחבי העיר ועל הסביבה.

הכורכר הוא סלע משקע פריך נקבובי שנוצר מדיונות חול ים, שהתאבנו במהלך שנים רבות. סלע הכורכר נדיר וייחודי בעולם. נמצא בעיקר במזרח הים התיכון. גבעות כורכר כאלו היו נפוצות במישור החוף ובשפלה. כיום כמעט ולא נותר מהן שריד, עקב בניה, סלילה וחקלאות.

על הגבעה מתקיימים מאות מיני צומח, חלקם נדירים ואנדמיים, בסכנת הכחדה. איריס ארגמן, קורנית מקורקפת, מתנן שעיר, שום תל אביבי ועוד.

פסל מרכבה 2002
מרבית שטח הגבעה טבעי ומכוסה בצמחייה המאפיינת רכסי כורכר ובשיחי שרביטן. הגבעה מכותרת בשכונות הצפוניות של נס ציונה. מצידה המערבי, שדות חקלאיים.

מאז ומתמיד משכה הגבעה מטיילים ואוהבים שחיפשו פינת טבע רגועה ושקטה מחוץ לעיר. בעבר התנשאה הגבעה בלב פרדסים ושדות חקלאיים.

רום הגבעה הוא רכס צר ממזרח למערב. במזרח הגבעה מתנשאים עצי "פיקוס השדרות" ענקיים ועתיקים. מדרונותיה של הגבעה תלולים וזרועים מחשופי כורכר מיוחדים. במרכז הגבעה, בריכת בטון עגולה. בעבר שימשה כמאגר מי שתייה וסיפקה מים לנס ציונה ולפרדסי התפוזים, שהשתרעו מאופק עד אופק.

בדרום הגבעה, מתנוסס פסל ברזל סוריאליסטי, עשוי חלקי מכונות מתכת חלודות. הפסל – "מרכבה 2002" מעשה ידיו של יעקב דורצ'ין, צופה על העיר המתפתחת כשגבו אל גבעת התור. בקרבת הפסל מחצבת כורכר ישנה, מעליה צוקי כורכר ומחשופים רבי שכבות המספרות את הגאולוגיה של היווצרות הכורכר. בבסיס המצוקים, נמצא מחילות של שועלים. המצוקים מנוקדים בחורים ובמחילות, שחצבו שרקרקים. השרקרק, ציפור מיוחדת מגיע לכאן במאי מאפריקה הרחוקה, לקנן במצוקי הכורכר. הוא חוצב, חורים עגולים וקטנים במרכז המצוק, לעומק של שני מטרים ובהם מגדל את גוזליו.

מצפה הפרשים הניו זילנדיים
במערב הגבעה, "מצפה הפרשים הניו זילנדים", שהוקם בשנת 2017 על ידי עיריית נס ציונה לציון 100 שנים לקרב עיון קרא ההיסטורי במלחמת העולם הראשונה. בקרב קשה ועקוב מדם כבשו כוחות חטיבת הרובאים הרכובים הניו זילנדית מחיל המשלוח המצרי של הצבא הבריטי את האזור מידי כוחות צבא האימפריה העות'מאנית.